מתחברים למעגל הציוני מה יודעים ילדי דימונה על זאב ז'בוטינסקי? – לא הרבה. אבל אחרי שעשו את כל הדרך הארוכה מהדרום למוזיאון ז'בוטינסקי בתל-אביב, ושמעו את המדריך הראשיאילון קפלן, הם כבר ידעו יותר - ובמיוחד שהוא אבי הצבאיות בישראל, אבי מדינת הרווחה, מקים בית"ר והצה"ר, הוגה רעיון ההדר, סופר ומשורר. לקראת יום י"ב בטבת, שבו מחוייבים בתי הספר בישראל, על פי חוק ז'בוטינסקי (2005), להקדיש שעה-שעתיים ללימוד על המנהיג הציוני, הכריז מכון ז'בוטינסקי על התכנית "מתחברים למעגל הציוני". במסגרת התכנית, יוכלו בתי הספר ברחבי הארץ להזמין יום ביקור במוזיאון, כאשר ההסעה הלוך ושוב מסובסדת. כל תלמיד יקבל שי – חוברת ובה מידע על ז'בוטינסקי.
לתיאום ביקור - נא לפנות אל סוניה במזכירות המוזיאון, טל' 03-5287320, שלוחה 4, בשעות העבודה. מנהלים, מדריכים ומורים, צוות מדריכים מחכה לקבל את פניכם ופני תלמידיכם במיצגים החווייתיים "זאב ז'בוטינסקי – מעגל חיים" ו"עליית אף על פי", במוזיאון ז'בוטינסקי בלב תל-אביב, להאזין להסברים ואפילו להשתתף בחידון נושא פרסים על ז'בוטינסקי.
"אין תפקיד ומקצוע שלא הייתי מעדיף בו את האשה על הגבר" – דברי זאב ז'בוטינסקי, שהיה לוחם גדול למען שוויון הנשים. לרגל יום האשה הבינלאומי, מציג ארכיון המכון צילומים, הממחישים את מגוון התפקידים שמילאו נשים בתנועת ז'בוטינסקי לכל אורך דרכה.